നീരുറവ തേടി തത്തമല പൊട്ടക്കുഴിക്കുളം നെയ്യാറ്റിന്കര: ഒരു നീരുറവ കൂടി പെരുങ്കടവിള ഗ്രാമപഞ്ചായത്തിലെ തത്തമല വാര്ഡിലെ പൊട്ടക്കുഴിക്കുളവും ആരും തിരിഞ്ഞുനോക്കാതെ വിസ്മൃതിയിലേക്ക്. അര ഏക്കറോളം വീസ്തൃതിയുണ്ടായിരുന്ന ജലാശയമാണ് അധികൃതരുടെ അവഗണനയില് ഇപ്പോള് തുളളിവെള്ളം പോലുമില്ലാതെ വറ്റി വരണ്ട് കാടുംപടര്പ്പും നിറഞ്ഞ അവസ്ഥയിലായത്. 10 വര്ഷത്തിലധികമായി കുളം ശോചനീയാവസ്ഥയിലായിട്ട്. ഒരുകാലത്ത് പഞ്ചായത്തിലെ കൈതവിളാകം ഏലായിലെ കൃഷിക്ക് മുഴുവന് ഉപയോഗിച്ചിരുന്നത് ഈ കുളത്തിലെ ജലമായിരുന്നു. വേനല്ക്കാലത്ത് കുളത്തിന്റെ വശങ്ങളില് ഊറ്റുകുഴിയുണ്ടാക്കി അതില് നിന്നുളള നീരുറവ കുടിവെളളത്തിനും മറ്റ് വീട്ടാവശ്യങ്ങള്ക്കും യഥേഷ്ടം ഉപയോഗിച്ചിരുന്നതായി പ്രദേശവാസികള് പറയുന്നു. കുളം സ്ഥിതിചെയ്യുന്നത് വളരെ താഴ്ന്ന പ്രദേശത്തായതിനാല് ഊറ്റീല് നിന്നുളള ജലത്താലായിരുന്നു കുളം നിറഞ്ഞിരുന്നത്. പിന്നീട് കാലാകാലങ്ങളില് കുളത്തില് ചെളിയും മണ്ണുമടക്കമുളള മാലിന്യങ്ങള് നീക്കാത്തതിനെ തുടര്ന്ന് ഇവയെല്ലാം അടിഞ്ഞുകൂടി കുളത്തിലെ ജലമൂറ്റ് കുറയുകയായിരുന്നു.കാലക്രമേണ ഊറ്റ് പൂര്ണമായും നിലച്ച് കുളം വരണ്ടുണങ്ങി. എന്നാല് കാലാകാലങ്ങളില് മാറിവന്ന പഞ്ചായത്ത് ഭരണസമിതികളൊന്നും കുളത്തിന്റെ അവസ്ഥയെ കണ്ട ഭാവം നടിച്ചിട്ടേയില്ലെന്നാണ് ആക്ഷേപം. കുളത്തിന്റെ ശോചനീയാവസ്ഥ സംബന്ധിച്ച് പഞ്ചായത്തിനും ജനപ്രതിനിധികള്ക്കും നിരവധി തവണ പരാതി നല്കിയെങ്കിലും നടപടിയൊന്നുമുണ്ടായില്ല. കുളം നവീകരിക്കണം തൊഴിലുറപ്പ് പദ്ധതിയിലുള്പ്പെടുത്തിയെങ്കിലും കുളം നവീകരിക്കാന് അധികൃതര്ക്ക് സന്മനസ്സുണ്ടാവണമെന്നാണ് ഇപ്പോള് നാട്ടുകാരുടെ ആവശ്യം.കുളങ്ങളും ജലാശയങ്ങളും സംരക്ഷിക്കാന് ആവശ്യാനുസരണം ഫണ്ട് അനുവദിച്ചിട്ടുണ്ടെങ്കിലും അതൊന്നും പദ്ധതി പ്രവര്ത്തനങ്ങളില് കാര്യമായ ഉപയോഗിക്കാറില്ലെന്നാണ് ആരോപണം. സ്വകാര്യ വ്യക്തികള് കൈയേറിയും നാശത്തിലായതുമായ നിരവധി ജലസ്രോതസ്സുകള് പെരുങ്കടവിള പഞ്ചായത്തില് വിവിധ പ്രദേശങ്ങളിലുളളതായാണ് വിവരം. 1. പെരുങ്കടവിള പഞ്ചായത്തിലെ അര ഏക്കറോളം വരുന്ന തത്തമല പൊട്ടക്കുഴിക്കുളം വറ്റിവരണ്ട അവസ്ഥയില് 2.കുളം ഇപ്പോള് കാടും പടര്പ്പും വളര്ന്ന് ഉപയോഗശൂന്യമായ നിലയില് 3. ശുചീകരണം നിലച്ചതിനെ തുടര്ന്ന് മാലിന്യമടിഞ്ഞ് കുളത്തിന്റെ നീരുറവ വറ്റി 4.. അധികൃതരുടെ അവഗണനയാണ് കുളത്തിന്റെ നാശമെന്ന് നാട്ടുകാര് 5. തൊഴിലുറപ്പ് പദ്ധതിയിലുള്പ്പെടുത്തിയെങ്കിലും കുളം നവീകരിക്കണമെന്ന് ആവശ്യം.